Source: http://prev.oaed.gr/index.php?option=com_content&view=article&id=1620&Itemid=934&lang=el
Timestamp: 2020-06-02 11:40:18+00:00
Document Index: 32147943

Matched Legal Cases: ['ΑΕΔ\n', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Συχνές Ερωτήσεις / Απαντήσεις σε ερωτήσεις κοινού
ΑΠΑΝΤΗΣΕΙΣ ΣΕ ΕΡΩΤΗΣΕΙΣ ΚΟΙΝΟΥ ΓΙΑ ΤΑ ΕΠΙΔΟΜΑΤΑ ΚΑΙ ΤΙΣ ΠΑΡΟΧΕΣ ΤΟΥ ΟΑΕΔ
ΕΠΙΔΟΜΑ ΜΑΚΡΟΧΡΟΝΙΑ ΑΝΕΡΓΩΝ – ΠΡΟΫΠΟΘΕΣΕΙΣ
ΕΙΔΙΚΟ ΕΠΟΧΙΑΚΟ ΒΟΗΘΗΜΑ ΕΤΟΥΣ 2013
Η υποβολή των αιτήσεων μέσω ΚΕΠ θα πραγματοποιείται από 21/10/2013 – 02/12/2013.
ΣΥΜΠΛΗΡΩΜΑΤΙΚΕΣ ΠΑΡΟΧΕΣ ΜΗΤΡΟΤΗΤΑΣ ΚΑΙ ΕΙΔΙΚΗ ΠΑΡΟΧΗ ΠΡΟΣΤΑΣΙΑΣ ΜΗΤΡΟΤΗΤΑΣ
Ο ΟΑΕΔ δε χορηγεί επίδομα τοκετού. Χορηγεί συμπληρωματικές παροχές μητρότητας (επιδόματα κυοφορίας – λοχείας) καθώς και την ειδική παροχή προστασίας της μητρότητας.
Για να είναι δικαιούχος των συμπληρωματικών παροχών μητρότητας η ασφαλισμένη θα πρέπει να βρίσκεται σε ενεργό εργασιακή σχέση κατά την ημερομηνία έναρξης της αποχής λόγω κυοφορίας λοχείας και να τις έχουν καταβληθεί τα επιδόματα κυοφορίας λοχείας από το ΙΚΑ
Η ειδική παροχή προστασίας της μητρότητας καταβάλλεται από τον ΟΑΕΔ για όσο χρονικό διάστημα έχει χορηγηθεί η αντίστοιχη ειδική άδεια προστασίας της μητρότητας από τον εργοδότη. Καταβάλλεται στις εργαζόμενες με σχέση εξαρτημένης εργασίας, ορισμένου ή αορίστου χρόνου, με πλήρη ή μερική απασχόληση και οι οποίες υπάγονται στο άρθρο 9 της Ε.Γ.Σ.Σ.Ε. ετών 2004-2005.
Ο εργοδότης πρέπει να εντάσσεται στον ΙΔΙΩΤΙΚΟ ΤΟΜΕΑ, σύμφωνα με το άρθρο 36 του Ν. 3996/2011.
Α) Βεβαίωση εργοδότη από την οποία θα προκύπτει η ενεργή εργασιακή σχέση κατά τη έναρξη της άδειας μητρότητας, το είδος, η μορφή, η διάρκεια της εργασιακής σχέσης, οι μηνιαίες αποδοχές, ο μέσος όρος των ωρών μερικής απασχόλησης, η ημερομηνία πρόσληψης και για συμβάσεις ορισμένου χρόνου η ημερομηνία λήξης τους καθώς και η λήψη της ετήσιας κανονικής άδειας, που ενδεχομένως χορηγήθηκε μετά την άδεια λοχείας ή της ισόχρονης προς το μειωμένο ωράριο άδειας.
Β) Αντίγραφο απόφασης επιδόματος μητρότητας (κυοφορίας – λοχείας) από το ΙΚΑ – ΕΤΑΜ.
Γ) Υπεύθυνη δήλωση της δικαιούχου από την οποία αναλαμβάνει την υποχρέωση να γνωστοποιήσει εντός 8 ημερών στην Υπηρεσία του ΟΑΕΔ οποιαδήποτε μεταβολή της εργασιακής της σχέσης καθώς τον αριθμό μητρώου ΙΚΑ και τον ΑΦΜ.
Δ) Αριθμός λογαριασμού (ΙΒΑΝ) Εθνικής Τράπεζας της Ελλάδας της δικαιούχου.
Ε) Αστυνομική Ταυτότητα ή Διαβατήριο (περί αλλοδαπών)
Προκειμένου περί αλλοδαπών οι ασφαλισμένες θα πρέπει να προσκομίζουν και την άδεια διαμονής η οποία πρέπει να είναι σε ισχύ για όλο το χρονικό διάστημα της παροχής.
Για την νομιμότητα της παροχής, η αρμόδια Υπηρεσία δύναται να ζητήσει οποιαδήποτε άλλο δικαιολογητικό.
ΤΑΚΤΙΚΗ ΕΠΙΔΟΤΗΣΗ ΑΝΕΡΓΙΑΣ ΣΕ ΑΠΑΣΧΟΛΟΥΜΕΝΟΥΣ ΣΕ ΤΟΥΡΙΣΤΙΚΑ ΚΑΙ ΑΛΛΑ ΕΠΟΧΙΑΚΑ ΕΠΑΓΓΕΛΜΑΤΑ
Σύμφωνα με το ισχύον νομοθετικό πλαίσιο [παρ. 1 του άρθρου 39 του ν. 3986/2011 (ΦΕΚ 152/1.7.11 Επείγοντα Μέτρα Εφαρμογής Μεσοπρόθεσμου Πλαισίου Δημοσιονομικής Στρατηγικής 2012−2015) η οποία προστέθηκε στην παρ. 8 του άρθρ. 6 του ν. 1545/85 (ΦΕΚ Α΄91/20.5.85)] τίθενται ορισμένες περιοριστικές προϋποθέσεις στη διάρκεια της επιδότησης ανεργίας.
Ειδικότερα, η διάταξη της παρ. 1 άρθρου 39 του ν.3986/2011 ορίζει τα εξής: «1. Στο άρθρο 6 του ν. 1545/1985 (A΄ 91) προστίθεται παράγραφος 8 ως εξής:«8. Από 1.1.2013, σε κάθε περίπτωση τα ημερήσια επιδόματα ανεργίας, εντός της προηγούμενης από την εκάστοτε έναρξη της επιδότησης λόγω ανεργίας, τετραετίας, δεν είναι δυνατόν να είναι περισσότερα των τετρακοσίων πενήντα (450). Εάν εντός της τετραετίας ο άνεργος έχει επιδοτηθεί για χρονικό διάστημα μικρότερο των τετρακοσίων πενήντα (450) ημερήσιων επιδομάτων, δικαιούται να επιδοτηθεί λόγω ανεργίας για τον υπόλοιπο αριθμό ημερήσιων επιδομάτων, μέχρι τη συμπλήρωση του ανώτατου ορίου των τετρακοσίων πενήντα (450) ημερήσιων επιδομάτων. Από 1.1.2014 τα ημερήσια επιδόματα ανεργίας στην τετραετία δεν είναι δυνατόν να είναι περισσότερα των τετρακοσίων (400).»
Τα ανωτέρω αφορούν σε όλες, ανεξαιρέτως, τις κατηγορίες εργαζομένων. Ενδεχόμενη εξαίρεση των εποχικά εργαζομένων στον τουριστικό κλάδο από την ανωτέρω διάταξη, απαιτεί νέα νομοθετική ρύθμιση.
Τέλος σας ενημερώνουμε ότι οι απασχολούμενοι σε εποχικά και επισιτιστικά επαγγέλματα καθώς και σε άλλες κατηγορίες εποχικών επαγγελμάτων έχουν τη δυνατότητα να λάβουν από τον ΟΑΕΔ το Ειδικό Εποχικό Βοήθημα του κλάδου σύμφωνα με τις διατάξεις της παρ. 1 του άρθρ. 22 του Ν.1836/1989.
ΠΛΗΡΩΜΗ ΟΙΚΟΓΕΝΕΙΑΚΟΥ ΕΠΙΔΟΜΑΤΟΣ ΕΤΟΥΣ 2013
Η καταβολή του χορηγούμενου από τον ΟΑΕΔ Οικογενειακού Επιδόματος άρχισε στις 24/07/2013 για δικαιούχους με 3 παδιά και άνω, στις 02/09/2013 για δικαιούχους με 2 παιδιά, ενώ την 01/10/2013 άρχισε για δικαιούχους με 1 παδί. Οι πιστώσεις στους τραπεζικούς λογαριασμούς των δικαιούχων πραγματοποιούνται ομαδικά και σε εύλογο χρονικό διάστημα από την κατάθεση των σχετικών αιτήσεων
ΔΗΜΟΣΙΑ ΠΡΟΣΚΛΗΣΗ ΠΡΟΓΡΑΜΜΑΤΟΣ ΚΟΙΝΟΦΕΛΟΥΣ ΧΑΡΑΚΤΗΡΑ (4/2013, θέσεις ειδικότητας ΥΕ Γενικών Καθηκόντων)
Όλες οι θέσεις στη συγκεκριμένη Δημόσια Πρόσκληση αφορούν ειδικότητα ΥΕ Γενικών Καθηκόντων. Η τοποθέτηση σε θέση εργασίας πραγματοποιείται από τους Επιβλέποντες Φορείς πρόσληψης που ορίζονται στην Πρόσκληση.
Όσοι δεν επιλεγούν –σύμφωνα με τον Οριστικό Πίνακα Κατάταξης Ανέργων –στο πλαίσιο αυτής της Δημόσιας Πρόσκλησης, καθώς και όσοι θα είναι στον Πίνακα των επιλαχόντων, θα έχουν τη δυνατότητα να επιλεγούν, κατόπιν αίτησης και σύμφωνα με τα μόρια που θα συγκεντρώσουν –βάσει του Οριστικού Πίνακα Κατάταξης Ανέργων σε επόμενη Δημόσια Πρόσκληση.
Προσεχώς θα αναρτηθεί Δημόσια Πρόσκληση στην επίσημη ιστοσελίδα του Οργανισμού www.oaed.gr, με τον αριθμό των θέσεων και τις ειδικότητες που ζητούν οι Επιβλέποντες Φορείς πρόσληψης, στο πλαίσιο των προγραμμάτων κοινωφελούς χαρακτήρα.
Στην επίσημη ιστοσελίδα του Οργανισμού www.oaed.gr θα αναρτηθεί Δημόσια Πρόσκληση, Ο αριθμός των θέσεων και οι ειδικότητες που θα αναφέρονται σε αυτήν καθορίζονται από τους Επιβλέποντες Φορείς πρόσληψης.
Τα δικαιολογητικά που χρειάζεται να προσκομιστούν είναι τα λιγότερα δυνατά. Πολλές κατηγορίες ωφελουμένων δεν χρειάζεται να προσέλθουν (λ.χ. μακροχρόνια άνεργοι, νέοι 18-29 ετών και εγγεγραμμένοι άνεργοι σύζυγοι επίσης εγγεγραμμένων ανέργων χωρίς τέκνα), καθώς τα σχετικά στοιχεία λαμβάνονται ηλεκτρονικά και αυτόματα.
ΠΡΟΓΡΑΜΜΑΤΑ ΝΕΩΝ ΕΛΕΥΘΕΡΩΝ ΕΠΑΓΓΕΛΜΑΤΙΩΝ
Θα βγει επιδότηση για νέους επαγγελματίες μέσω ΟΑΕΔ; Αν ναι, πότε περίπου υπολογίζεται και σε ποιους απευθύνεται; Το σεμινάριο επιχειρηματικότητας μέσω ΟΑΕΔ που χρειάζεται ως προϋπόθεση θα πρέπει να το παρακολουθήσουν πάλι όσοι το έχουν ήδη παρακολουθήσει;
Άμεσα αναμένεται να προκηρυχθεί Πρόγραμμα προώθησης στην απασχόληση μέσω της οικονομικής ενίσχυσης επιχειρηματικών πρωτοβουλιών, 2.000 ανέργων νέων ηλικίας έως 35 ετών, με το διακριτικό τίτλο «Επιχειρηματικότητα νέων με έμφαση στην καινοτομία».
Το πρόγραμμα θα αφορά σε άνεργους νέους έως 35 και θα υλοποιηθεί στις 11 Περιφέρειες της χώρας. Η κατανομή του έργου σε περιφερειακό επίπεδο ορίζεται ως εξής: Άξονας Προτεραιότητας 7 στις οκτώ (8) Περιφέρειες Αμιγούς Στόχου Σύγκλισης (Κρήτη, Ιόνια Νησιά, Β. Αιγαίο, Ανατολική Μακεδονία και Θράκη, Ήπειρος, Θεσσαλία, Δυτική Ελλάδα και Πελοπόννησος) και Άξονας Προτεραιότητας 8 στις τρεις (3) Περιφέρειες Σταδιακής Εξόδου (Αττική, Κεντρική και Δυτική Μακεδονία).
Σύμφωνα με το εν λόγω πρόγραμμα, οι ενδιαφερόμενοι θα πρέπει να έχουν την ιδιότητα του ανέργου (διαθέτοντας δελτίο ανεργίας σε ισχύ πριν την ημερομηνία έναρξης της δραστηριότητάς τους), να έχουν ωφεληθεί από τη διαδικασία της εξατομικευμένης παρέμβασης και να έχουν παρακολουθήσει σεμινάριο επιχειρηματικότητας σε Κέντρο Προώθησης της Απασχόλησης (ΚΠΑ2) του ΟΑΕΔ. Η βεβαίωση ολοκλήρωσης του εν λόγω σεμιναρίου έχει ισχύ εφάπαξ.
Θα υπάρξουν προγράμματα για γυναικεία επιχειρηματικότητα;
Στα άμεσα σχέδια του Οργανισμού είναι η υλοποίηση του Προγράμματος προώθησης στην απασχόληση μέσω της οικονομικής ενίσχυσης επιχειρηματικών πρωτοβουλιών, 2.000 ανέργων νέων ηλικίας έως 35 ετών, με το διακριτικό τίτλο «Επιχειρηματικότητα νέων με έμφαση στην καινοτομία», σύμφωνα με το Σχέδιο Δράσης Στοχευμένων Παρεμβάσεων για την Ενίσχυση της Απασχόλησης και της Επιχειρηματικότητας των Νέων του Υπουργείου Εργασίας, Κοινωνικής Ασφάλισης και Πρόνοιας – Γενική Γραμματεία Διαχείρισης Κοινοτικών και άλλων Πόρων.
ΠΑΡΟΧΕΣ ΑΣΘΕΝΕΙΑΣ ΣΕ ΕΙΔΟΣ ΣΤΟΥΣ ΗΛΙΚΙΩΜΕΝΟΥΣ ΜΑΚΡΟΧΡΟΝΙΩΣ ΑΝΕΡΓΟΥΣ (άρθρο 10 του Ν.2434/1996).
Οι Μακροχρόνια άνεργοι ηλικίας άνω των 55 ετών, μετά από αίτηση που υποβάλλουν στα υποκαταστήματα του ΙΚΑ του τόπου κατοικίας τους, καλύπτονται για τον κλάδο των παροχών ασθενείας σε είδος εφόσον έχουν πραγματοποιήσει οποτεδήποτε τουλάχιστον (3000) τρεις χιλιάδες ημερομίσθια στην ασφάλιση του κλάδου ασθενείας του ΙΚΑ. Η ως άνω ασφαλιστική κάλυψη αρχίζει από τη ημ/νία υποβολής της αίτησής τους για ασφάλιση και λήγει με την συνταξιοδότησή τους από οποιοδήποτε Ασφαλιστικό Οργανισμό. Επίσης, μακροχρόνια άνεργοι ηλικίας άνω των 55 ετών, που έχουν πραγματοποιήσει τον απαιτούμενο από τη νομοθεσία του οικείου ασφαλιστικού φορέα αριθμό ημερομισθίων για τη χορήγηση της κατώτερης σύνταξης γήρατος (4500 ημερομίσθια), καλύπτονται από το ΙΚΑ για τον κλάδο των παροχών ασθενείας σε είδος.
ΠΑΡΟΧΕΣ ΑΣΘΕΝΕΙΑΣ ΣΕ ΕΙΔΟΣ ΣΤΟΥΣ ΑΝΕΡΓΟΥΣ ΗΛΙΚΙΑΣ ΑΝΩ ΤΩΝ 29 ΕΩΣ 55 ΕΤΩΝ (παρ.4 άρθρου 5 του Ν.2768/1999).
Οι Άνεργοι ηλικίας άνω των 29 έως 55 ετών, μετά από αίτηση που υποβάλλουν στον ασφαλιστικό φορέα στον οποίο ασφαλίζονται πριν την διακοπή της εργασίας τους, καλύπτονται για παροχές ασθενείας σε είδος από αυτόν για διάστημα μέχρι δύο (2) χρόνια. Εάν έχουν ασφαλιστεί σε περισσότερους από ένα ασφαλιστικό οργανισμό, καλύπτονται από τον ασφαλιστικό οργανισμό στον οποίο έχουν ασφαλιστεί για το μεγαλύτερο χρονικό διάστημα.
ΣΥΧΝΕΣ ΕΡΩΤΗΣΕΙΣ ΓΙΑ ΔΙΑΒΙΒΑΣΗ ΠΡΟΣΩΠΙΚΩΝ ΔΕΔΟΜΕΝΩΝ ΣΕ ΤΡΙΤΟ Ή ΣΤΟ ΥΠΟΚΕΙΜΕΝΟ ΤΩΝ ΔΕΔΟΜΕΝΩΝ